Schleswig-Holsteins landdag

Schleswig-Holsteins landdag er det folkevalgte parlamentet i den tyske delstaten Schleswig-Holstein. 
 Bygningen
Landdagsbygningen, som ble bygget 1888 som marineakademi, ligger direkte ved Kielerfjorden. Landdagsbygningen er renovert flere ganger, senest i 2003, da også den nye plenarsalen ble oppført. Plenarsalen domineres av medlemmenes plasser og presidiet som sammen danner en sirkel. Tilhørerlosjen befinner seg på et forhøyet nivå ved talerstolen. Bak talerstolen ses et stilisert kart over Schleswig-Holstein.
 Valgordningen 
Landdagen består normalt av 69 medlemmer valgt for maksimalt fem år. Valgmåten er et modifisert forholdstallsvalg med to stemmer. Med den første stemmen velges en kandidat i valgkretsen, med andrestemmen velges parti. Det er andrestemmen som er avgjørende for mandatfordelingen i landdagen. Dersom et parti oppnår flere mandater ved førstestemmene enn det har krav på etter andrestemmene oppstår overskuddsmandater. Som følge av dette er parlamentet nå utvidet til 95 mandater. 

Sperregrensen til landdagsvalget er 5 %. Den politiske reprensentasjon for de danske sørslesvigere er fritatt for sperregrensen.
 Landdagens ledelse og oppgaver 
Landdagens arbeid ledes av et presidentskap som velges ved hver landdagssamlings begynnelse. Presidentskapet består av opptil to nestledere fra de største partiene i landdagen. Landdagens første møte i en valgperiode blir ledet av en alderspresident. En stor del av parlamentets arbeid foregår i utvalg som landdagen oppretter og utpeker landdagsmedlemmer til å delta i. Landdagens hovedoppgave er innenrikspolitikk, utdannelse og kultur. Det er landdagen som velger delstatens ministerpresident.

Mandatfordeling (2009-2012)
Valget til landdagen 2009 ble avholdt 27. september og parlamentet har 95 medlemmer. 

 Parti    Prosent   Mandater CDU 31,5 % 34 SPD 25,4 % 25 FDP 14,9 % 15 Die Grünen 12,4 % 12 Die Linke 6,0 % 5 Sydslesvigsk Vælgerforening  4,3 % 4

 Valget 2012 
Det siste valg til landdagen fant sted 6. mai 2012. Parlamentet vil ha fra 5. juni 2012 bare 69 medlemmer.
 Parti   Prosent   Mandater CDU 30,8 % 22 SPD 30,4 % 22 Grüne 13,2 % 10 FDP 8,2 % 6 Piraten 8,2 % 6 SSW 4,5 % 3

Landdagens presidenter 

 Nr. Navn Embetstid Parti Ref 1. oppnevnte landdag Paul Husfeldt 11. april 1946–11. november 1946 CDU  2. oppnevnte landdagKarl Ratz2. desember 1946–6. august 1954SPD 1. valgperiode 2. valgperiode 3. valgperiodeWalther Böttcher11. oktober 1954–16. september 1959CDU4. valgperiodeClaus-Joachim von Heydebreck29. september 1959–6. april 1964CDU5. valgperiodePaul Rohloff6. april 1964–15. mai 1971CDU 6. valgperiode 7. valgperiodeHelmut Lemke24. mai 1971–12. april 1983CDU 8. valgperiode 9. valgperiode 10. valgperiode Rudolf Titzck 12. april 1983–2. oktober 1987	 CDU  11. valgperiodeLianne Paulina-Mürl2. oktober 1987–5. mai 1992SPD 12. valgperiode 13. valgperiode Ute Erdsiek-Rave 5. mai 1992–23. april 1996 SPD  14. valgperiodeHans-Werner Arens23. april 1996–17. mars 2005SPD 15. valgperiode 16. valgperiode Martin Kayenburg 17. mars 2005–27. oktober 2009 CDU  17. valgperiode Torsten Geerdts 27. oktober 2009–5. mai 2012 CDU  18. valgperiodeKlaus Schlie5. juni 2012–7. juni 2022CDU 19. valgperiode 20. valgperiode Kristina Herbst 7. juni 2022– CDU

 Se også 
 Delstatsparlament
 Landdag

 Referanser 

 Eksterne lenker 


Kategori:Tyske delstatsparlamenter
Schleswig-Holstein
Kategori:Politikk i Schleswig-Holstein